17/07/2013 | Administración LocalMunicipal
Neda
Convocatoria e bases praza de arquitecta/o en réxime de interinidade

A Xunta de Goberno Local, en sesión celebrada o día 27 de xuño último, aprobou a convocatoria e bases reguladoras, que as que de seguido se transcriben, para cubrir, con carácter interino, unha praza de arquitecta/o vacante no cadro de persoal municipal. Consonte nas propias bases se establece, as persoas interesadas poderán presentar solicitudes no prazo de DEZ DÍAS, contados a partir do seguinte ao da publicación destas bases no Boletín Oficial da Provincia da Coruña. Constitúe o obxecto das presentes bases a regulación da convocatoria do proceso selectivo para cubrir como funcionaria/o interina/o, ao abeiro do artigo 10.1 a) da Lei 7/2007, do 12 de outubro, pola que se aproba o Estatuto básico do empregado público, un posto de Arquitecta/o vacante no cadro de persoal deste Concello de Neda, coas seguintes características: • Denominación: Arquitecta/o. • Grupo: A. • Subgrupo: A1. • Nivel de complemento de destino: 26. Serán as propias do posto de arquitecto recollidas na vixente relación de postos de traballo do Concello de Neda. As presentes bases publicaranse no Boletín Oficial da Provincia da Coruña e no Taboleiro de Edictos do Concello. Os restantes anuncios referentes a esta convocatoria realizaranse no Taboleiro de Edictos do Concello. Para tomar parte neste concurso-oposición as persoas aspirantes terán que reunir os seguintes requisitos na data de remate do prazo de presentación de solicitudes: a) Ter nacionalidade española, sen prexuízo do disposto no artigo 57 da Lei 7/2007, do 12 de abril, do Estatuto Básico do Empregado Público. b) Posuír a capacidade funcional para o desempeño das tarefas da praza a cubrir. c) Ter cumpridos os 16 anos de idade e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso del persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título de arquitecto. No caso de titulacións obtidas no estranxeiro acreditarase a posesión da correspondente homologación expedida polas autoridades educativas competentes. A posesión da titulación acreditarase coa presentación do título expedido ou do xustificante de ter pagado as taxas correspondentes para a súa expedición. Os requisitos establecidos nestas bases deberanse reunir na data na que remate o prazo de presentación de solicitudes. Quen desexe tomar parte no proceso selectivo deberá presentar instancia normalizada, que se une como Anexo II a estas bases, na que se declarará que se reúnen todos e cada un dos requisitos esixidos para participar neste proceso de selección e á que se acompañará a seguinte documentación: • Fotocopia do DNI ou, no seu caso, pasaporte. • Fotocopia da titulación esixida. • Xustificante ou resgardo acreditativo de ter aboado ol importe de la taxa por participación nas probas selectivas. • Declaración xurada de non ter sido separado mediante expediente disciplinario do servizo de ningunha Administración Pública, nin atoparse inhabilitado para o exercicio de funcións públicas por sentenza firme. • Declaración xurada de non atoparse incurso en causa algunha de incompatibilidade, de conformidade coa lexislación vixente. • Relación dos méritos alegados e a súa documentación xustificativa, debidamente compulsada ou cotexada conforme ó artigo 158 del Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais. O importe da taxa, consonte coa ordenanza fiscal nº. 27 é de 15 €, que se deberán ingresar na seguinte conta que o Concello de Neda ten aberta na entidade NovaGalicia Banco: 2080 0216 99 3110000012 A tal efecto as persoas interesadas poderán utilizar o impreso de autoliquidación que se facilitará no Rexistro Xeral do Concello. En ningún caso a presentación e pago da taxa suporá a substitución do trámite de presentación, en tempo e forma, da solicitude de participación. A solicitude, acompañada da documentación antes referida, presentarase no Rexistro Xeral do Concello de Neda, sito na Avda. de Algeciras, nº. 34, CP 15510, ben persoalmente ou ben por calquera dos medios sinalados no artigo 38.4 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. O prazo de presentación de solicitudes será de DEZ DÍAS, contados a partir do seguinte ao da publicación destas bases no Boletín Oficial da Provincia da Coruña. Os aspirantes quedan vinculados ós datos que fagan constar nas súas solicitudes, podendo unicamente solicitar a súa modificación mediante escrito motivado, dentro do prazo establecido para a presentación de instancias. Transcorrido dito prazo, non se admitirá ningunha petición desta natureza, sen prexuízo do preceptuado no artigo 71.3 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. De igual xeito non se terán en conta e consecuentemente non será obxecto de avaliación os méritos que non sexan alegados e xustificados dentro do prazo de presentación de solicitudes. Rematado o prazo de presentación de solicitudes, aprobarase a lista provisional de admitidos e excluídos, que se publicará no Taboleiro de Edictos do Concello, con indicación, no seu caso das causas de exclusión e concedendo un prazo de dez días, contados a partir do seguinte ao da publicación da referida lista, para que as persoas aspirantes podan presentar as reclamacións ou alegacións que estimen oportunas. A lista provisional entenderase automaticamente elevada a definitiva no caso de que non se presenten reclamacións. De presentarse reclamacións estas serán resoltas e notificadas as resolucións aos reclamantes, publicándose no taboleiro de edictos do Concello a listaxe definitiva de aspirantes admitidos e excluídos, convocándoos para o inicio das probas do proceso selectivo. As persoas con minusvalía serán admitidas en igualdade de condicións cos outros aspirantes, salvo que a eiva padecida o impida. Os/as aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicitar as posibles adaptacións de tempo e medios para a realización das actuacións nos que esta adaptación sexa necesaria. O Tribunal examinará e resolverá tales peticións de xeito motivado. O órgano de selección terá carácter colexiado e estará integrado por 5 membros, un/unha presidente/a, un/unha secretario/a que actuará con voz e sen voto e tres vogais, así como os respectivos suplentes, designados polo Sr. Alcalde, en todo caso a composición axustarase ós principios de imparcialidade e profesionalidade dos seus membros, tendéndose na medida do posible á paridade entre muller e home. A pertenza aos órganos de selección será sempre a título individual, non poderá exercerse esta en representación ou por conta de ninguén. Os compoñentes do tribunal cualificador absteranse de formar parte do mesmo cando concorran as circunstancias previstas no artigo 28 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, comunicándoo á Alcaldía; tampouco poderán ser nomeados membros do mesmo os que realizasen tarefas de preparación de aspirantes a probas selectivas dentro dos cinco anos anteriores á publicación desta convocatoria. Así mesmo, de conformidade co establecido no artigo 29 da citada lei, os aspirantes poderán recusar ós compoñentes do órgano de selección cando entendan que se dan ditas circunstancias. As persoas designadas como suplentes para compoñer o el tribunal cualificador poderán actuar indistintamente en relación ao respectivo titular, excepto una vez iniciada una sesión, en la que no se poderá actuar alternativamente. A composición do tribunal publicarase coa lista provisional de admitidos/as e excluídos/as ao proceso selectivo. Para a válida constitución do órgano seleccionador en cada unha das sesións bastará a asistencia do seu Presidente e Secretario e dous vogais, titulares ou suplentes indistintamente. A solicitude do tribunal cualificador poderá dispoñerse a incorporación de asesores especialistas para todas o algunhas das probas. Ditos asesores colaborarán co órgano de selección exclusivamente no exercicio das súas especialidades técnicas e terán voz pero non voto. Os asesores especialistas estarán suxeitos a idéntico réxime de abstención e recusación que o previsto para os integrantes do tribunal de selección. Igualmente o órgano de selección poderá contar coa asistencia técnico-administrativa de persoal do Concello, no seu caso, dito persoal exercerá as súas funcións consonte coas instrucións recibidas do órgano de selección. Os membros do órgano de selección, os asesores que se poidan designar por aquel e que asistan de xeito efectivo ás sesións do proceso selectivo, xunto co persoal técnico-administrativo asistente, percibirán axudas de custo por asistencia na contía legalmente establecida, de conformidade co previsto no Real Decreto 462/2002, do 24 de maio, de Indemnizacións por razóns do servizo. As decisións do tribunal adoptaranse por maioría, resolvendo, no caso de empate, o voto de quen actúe como presidente. O sistema selectivo será o de concurso-oposición. A fase de concurso, que será previa á da oposición, non terá carácter eliminatorio e non poderá terse en conta para superar as probas da oposición. O resultado de mesma publicarase no Taboleiro de Anuncios do Concello de Neda con anterioridade ó inicio da fase de oposición. Nesta fase avaliaranse a experiencia profesional e outros méritos cun máximo de 40 puntos, segundo o seguinte baremo: 1. Experiencia profesional no ámbito das administracións públicas: os méritos de experiencia profesional valoraranse cun máximo de 12,00 puntos, de acordo co seguinte: 1.1. A experiencia nun posto das mesmas ou similares características como arquitecto superior na Administración pública, que se acreditará mediante o correspondente certificado. Valoraranse 0,20 puntos por cada mes completo de servizos prestados.2. Experiencia relativa ao exercicio profesional no ámbito do urbanismo: os méritos de experiencia profesional valoraranse cun máximo de 12,00 puntos, de acordo co seguinte: 2.1. Por redacción de traballos de planeamento xeral, planeamento de desenvolvemento (Planes Parciais, Planes de Sectorización, e Planes Especiais) e outros traballos de planeamento (Estudos de Detalle, Modificacións Puntuais), instrumentos de xestión (Proxectos de Compensación, de Reparcelación, de Expropiación, de Equidistribución), coa titulación requirida na presente convocatoria, que teñan acadado algún grao de aprobación, o que se acreditará mediante a documentación xustificativa: 1 punto por cada traballo de Planes Xerais, Planes Parciais, Planes de Sectorización, Planes Especiais, Estudos de Detalle, Modificacións Puntuais, Proxectos de Compensación, de Reparcelación, de Expropiación, de Equidistribución, os que se engadirá 0,35 puntos por hectárea ordeada nos referidos traballos. Os traballos en equipo tan so se valoraran cando se poida acreditar o grao de participación efectiva no traballo; a puntuación ponderarase en función do grao de participación no equipo.3. Experiencia relativa ao exercicio profesional no ámbito da edificación: os méritos de experiencia profesional valoraranse cun máximo de 12,00 puntos, de acordo co seguinte: - Proxectos visados para construción de vivendas (obra nova) ou rehabilitación de vivendas: 0,045 puntos por cada vivenda (en tipoloxía de vivenda unifamiliar); 0,015 puntos por cada vivenda (en tipoloxía de vivenda colectiva). - Proxectos visados para outro tipo de actuacións non residenciais: 0,10 puntos por cada proxecto. - Proxectos non visados, redactados por encargo das administracións para outro tipo de actuacións non residenciais: 0,10 puntos por cada proxecto. Os traballos en equipo tan so se valoraran cando se poida acreditar o grao de participación efectiva no traballo; a puntuación ponderarase en función do grao de participación no equipo.4. Formación: avaliarase cun máximo de 4,00 puntos, consonte co seguinte baremo: Por participación, en calidade de alumno ou docente, en cursos homologados, ou certificado de asistencia, os cales sexan expedidos ou recoñecidos por algún organismo oficial, centro homologado para impartilos ou colexio profesional; que teñan relación coas funcións do posto a cubrir. No caso de centros ou cursos homologados, na certificación que o aspirante presente dentro do prazo establecido, deberá constar a resolución expresa de homologación. - Por cada curso de 200 ou mais horas de duración: 0,60 puntos - Por cada curso entre 101 e 199 horas de duración: 0,40 puntos - Por cada curso entre 25 e 100 horas de duración: 0,20 puntos Os méritos valoráranse con referencia á data en que remate a presentación de instancias e acreditaranse no momento de formalizar a solicitude de participación, para o que se presentará a documentación orixinal ou fotocopias compulsadas. b) Fase de oposición: A fase de oposición constará de tres exercicios. Primeiro exercicio, de carácter obrigatorio e eliminatorio, consistirá nunha exame tipo test de 100 preguntas relacionados co contido do programa, cada pregunta terá un mínimo de tres respostas alternativas das que soamente unha será a correcta. Cada resposta acertada valorarase con 0,2 puntos. Cada reposta errónea restará 0,05 puntos. As preguntas non contestadas non terán penalización. Segundo exercicio, de carácter obrigatorio e eliminatorio, consistirá en desenvolver por escrito, durante un período de dúas horas, un ou varios exercicios sobre un/s suposto/s práctico/s que formulará o tribunal antes do inicio da proba, e que estará/n relacionado/s coas funcións asignadas coa praza para cubrir. Durante a realización deste segundo exercicio, as persoas aspirantes poderán facer uso da bibliografía coa que acudan. O tribunal poderá pedirlle á persoa aspirante cantas aclaracións verbais estime necesarias para a xustificación da solución proposta. Neste exercicio, ademais dos coñecementos teóricos, valorarase a capacidade de síntese e a clareza expositiva. A cualificación máxima que se pode acadar nestes dous exercicios será de 60 puntos, puntuándose os mesmos do seguinte xeito: - O primeiro exercicio puntuarase de 0 a 20 puntos sendo necesario acadar un mínimo de 10 puntos para superar a proba. - O segundo exercicio, puntuarase de 0 a 40 puntos e serán necesario acada un mínimo 20 puntos para superar a proba. A puntuación de cada aspirante neste exercicio será a media aritmética das cualificacións de tódolos compoñentes do tribunal asistentes á sesión. Terceiro exercicio. Consistirá na realización dunha proba escrita de coñecemento da lingua galega, que determinará o órgano de selección que se avaliará como APTO ou NON APTO. Estarán exentos da realización deste exercicio os/as aspirantes que acrediten a posesión do título CELGA 4 (equivalente ao antigo certificado de perfeccionamento) no prazo de presentación de instancias, que será declarados APTOS. Os/as candidatos/as serán convocados para a celebración de cada un dos exercicios en chamamento único, sendo excluídos do proceso selectivo aqueles que non comparezan. Iniciada a práctica de cada exercicio, o tribunal poderá requirir, en calquera momento do proceso selectivo, ós opositores para que acrediten a súa identidade. Si nalgún momento chegase a coñecemento do Tribunal que algunha das persoas aspirantes carece dalgún dos requisitos esixidos nas bases da convocatoria, deberá propoñer a súa exclusión á Alcaldía, que resolverá, previa audiencia do/a interesado/a. O órgano de selección poderá acordar a lectura dos exercicios polos propios aspirantes. No caso de que nalgún exercicio sexa preciso establecer unha orde de actuación dos/as aspirantes, o órgano de selección, en sesión pública, efectuará un sorteo para establecer a devandita orde. A cualificación total ou global do proceso selectivo será o resultado da suma dos puntos que se obteñan na fase de concurso (cun máximo de 40 puntos) e na fase de oposición libre (cun máximo de 60 puntos). Rematada a cualificación, o Tribunal de selección ordenara a publicación no taboleiro de edictos do Concello a relación de aspirantes que superaron o proceso selectivo por orde descendente das puntuacións acadadas e propoñerá o nomeamento do/a aspirante que no cómputo global das fases do proceso selectivo acade a maior das puntuacións e teña a cualificación de apto no terceiro exercicio da oposición. A tal efecto terase en conta o xa previsto nestas bases, é dicir, que a fase de concurso non terá carácter eliminatorio e en ningún caso a puntuación acadada nesta fase poderá aplicarse para superar os exercicios da fase de oposición e que o 1º e 2º exercicio da fase de oposición teñen carácter de obrigatorios e eliminatorios, de xeito que quedarán eliminados do proceso selectivo os aspirantes que no 1º exercicio no acaden un mínimo de 10 puntos e igualmente os que no 2º exercicio non acaden un mínimo de 20 puntos. Igualmente dado o carácter obrigatorio destes exercicios quedarán igualmente eliminados os aspirantes que non se presenten á realización dos mesmos, salvo causa suficientemente xustificada apreciada polo órgano de selección. No caso de empate, o desempate resolverase a favor do/a aspirante con maior puntuación na fase de oposición; de persistir o empate, polo que acredite mais méritos na fase de concurso. De seguir persistindo o Tribunal estará facultado para establecer una proba adicional, da que o seu contido axustarase ao previsto para o 2º exercicio da fase de oposición. No suposto de renuncia do/a aspirante seleccionado/a, anulación das súas actuacións antes do seu nomeamento ou toma de posesión ou calquera outra circunstancia que impida estes, serán propostos para o nomeamento os/as aspirantes seguindo a orde de maior a menor das puntuacións que conste na relación dos resultados do proceso selectivo publicada polo órgano seleccionador. O/a aspirante proposto/a para ocupar a praza aportará no Rexistro Xeral do Concello, no prazo de 10 días naturais contados dende que se faga pública a proposta de nomeamento, os documentos que xustifiquen as condicións de capacidade e demais requisitos establecidos na base 4. Se dentro do prazo indicado o/a aspirante proposto non presentara a documentación ou non reunisen os requisitos esixidos, non poderá ser nomeado/a, sen prexuízo das responsabilidades en que poida incorrer por falsidade. Quen tivese a condición de funcionario/a público/a está exento/a de presentar a documentación acreditativa de condicións e requisitos xa acreditados no momento da súa toma de posesión, substituíndoa por un certificado ao efecto do organismo no que prestou os seus servizos. Finalizado o proceso selectivo o/a aspirante proposto/a, unha vez cumprido o establecido na base inmediata anterior, será nomeado/a funcionario/a interino/a. O nomeamento notificaráselle ao interesado/a para que tome posesión no prazo de dez días a contar dende o seguinte ao de recibo da notificación. De non facelo sen causa xustificada entenderase decaído/a no seu dereito. Para o non previsto nestas bases serán de aplicación a Lei 7/1985, do 2 de abril, reguladora das bases de réxime local; Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local; Lei 5/1997, do 22 de xullo, de administración local de Galicia; Lei 7/2007, do 12 de abril, do Estatuto básico do empregado público; Lei 30/1984, do 2 de agosto, medidas para a reforma da función pública; Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia; Real decreto 896/1991, do 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración local; Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Decreto 95/1991, do 20/03/1991, polo que se aproba o Regulamento de selección do persoal da Administración da Comunidade Autónoma de Galicia; Lei 7/2004, do 16 de xullo, galega para a igualdade de mulleres e homes. A convocatoria, as súas bases e cantos actos administrativos se deriven destas e da actuación dos tribunais poderán ser impugnadas polos/as interesados/as nos casos, termos e forma que prevé a Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola lei 4/1999; Lei 7/1985, do 2 de abril, reguladora das bases do réxime local, modificada pola Lei 57/2003; así como na Lei 29/1998, do 13 de xullo, reguladora da xurisdición contencioso-administrativa. O tribunal queda autorizado para resolver as dúbidas que se presenten e tomar os acordos necesarios para garantir a transparencia da selección, procurando, na medida do posible, o anonimato dos/as aspirantes durante a realización e corrección das probas selectivas. Así mesmo, o tribunal poderá declarar durante o transcurso do proceso selectivo como excluídos a aqueles aspirantes que fagan uso de calquera actuación fraudulenta nos exercicios das probas selectivas. Tema 1. A constitución española de 1978. Principios xerais. Estrutura Tema 2. Dereitos e deberes fundamentais dos españois. O tribunal constitucional. A reforma constitucional Tema 3. A coroa. O poder lexislativo: composición, atribucións e funcionamento das cortes xerais Tema 4. O goberno e a administración do estado. Órganos centrais e administración periférica Tema 5. O estatuto de autonomía de Galicia. Organización e competencias. Atribucións dos órganos de goberno da comunidade Tema 6. O réxime local. Principios constitucionais e regulación xurídica. O principio de autonomía local: significado, contido e límites Tema 7. O municipio: concepto e elementos. O termo municipal. A poboación municipal Tema 8. A organización municipal. Órganos necesarios: o alcalde, tenentes de alcalde, o pleno e a xunta de goberno local. Composición e atribucións. Órganos complementarios. Composición e atribucións. Competencias municipais Tema 9. O administrado. Dereitos dos administrados nas súas relacións coas administracións públicas. Colaboración e participación dos cidadáns nas funcións administrativas. Dereitos e deberes dos veciños no ámbito local Tema 10. O acto administrativo. Concepto, elementos e clases. Requisitos: motivación e forma. Notificación e publicación. Eficacia dos actos administrativos Tema 11. O procedemento administrativo. Os interesados. Termos e prazos. Fases do procedemento administrativo común: iniciación, ordenación, instrución Tema 12. Terminación do procedemento. A obriga de resolver. A resolución expresa. Réxime do silencio administrativo. Desistimento, renuncia e caducidade. Executoriedade e execución forzosa Tema 13. A nulidade e anulabililidade dos actos administrativos. Revisión dos actos administrativos. Os recursos administrativos Tema 14. Procedemento administrativo local. Rexistro de entrada e saída de documentos. Comunicacións e notificacións as ordenanzas, os regulamentos e os bandos. Tema 15. A intervención das entidades locais na actividade privada. Procedemento de concesión de licenzas. A responsabilidade da administración pública. Tema 16. Persoal ao servizo das corporacións locais. Clases e réxime xurídico. A función pública local: clases de funcionarios locais. O acceso á función pública: principios e sistemas. As situación s administrativas dos funcionarios locais. Tema 17. Os dereitos e os deberes dos funcionarios. O persoal laboral ao servizo da administración local Tema 18. As facendas locais. Os recursos dos municipios. Especial referencia ás taxas e aos prezos públicos. Tema 1. A incidencia na lexislación do solo da sentenza do tribunal constitucional 61/1997, do 20 de marzo. Tema 2. A lei 8/2007, do 28 de maio, do solo. Aspectos xerais e novidades Tema 3. Valoracións urbanísticas. Métodos de valoración. Tema 4. A expropiación forzosa e a responsabilidade patrimonial no ámbito urbanístico. Os supostos indemnizatorios. Tema 5. Función social da propiedade e xestión do solo. Tema 6. A Lei 9/2002, do 30 de decembro, de ordenación urbanística e protección do medio rural de Galicia e a súas modificacións polas Leis 15/2004, 6/2007, 3/2008, 6/2008, 18/2008, 2/2010, 15/2010, 4/2012 e 8/2012; exposición de motivos e obxectivos. Tema 7. Publicidade do planeamento. Consulta urbanística. Cédula urbanística. Información urbanística. Tema 8. A planificación urbanística. Natureza do plan. Tipoloxía dos planos: a súa xerarquía. Efectos de aprobación dos planos. Tema 9. Instrumentos da ordenación do territorio. O planeamento de carácter supramunicipal. Tema 1. As Normas Subsidiarias Municipais do Planeamento do Concello de Neda. Antecedentes. O proceso de desenvolvemento ata a súa aprobación definitiva. Tema 2. As Normas Subsidiarias Municipais do Planeamento do Concello de Neda. Contido. Tema 3. O Plan de Ordenación do Litoral; incidencia e aplicación no Concello de Neda. Tema 4. O Plan Sectorial de Estradas de Galicia; incidencia e aplicación no Concello de Neda. Tema 1. O tratamento legal da accesibilidade e a supresión de barreiras urbanísticas e arquitectónicas na comunidade autónoma de Galicia. Tema 2. Normas de habitabilidade das vivendas de Galicia. O decreto 29/2010 do 18 de Marzo. Antecedentes. Tema 3. A Lei 38/1999 de ordenación da edificación: disposicións xerais. Esixencias técnicas e administrativas da edificación. Tema 4. A lei 38/1999 de ordenación da edificación: os axentes da edificación. Responsabilidades e garantías Tema 5. Disposicións mínimas de seguridade e saúde nas obras de construción. Real decreto 1627/97. Estudo de seguridade e saúde e estudo básico de seguridade e saúde Tema 6. Decreto 133/2008, do 12 de Xuño, polo que se aproba a Avaliación da Incidencia Ambiental. Tema 7. A lei 1/1995 do 2 de xaneiro, de protección ambiental de Galicia Tema 8. A lei 9/2006 do 28 de abril, sobre avaliación dos efectos de determinados planos e programas no medio ambiente. Tema 9. O R. D. L.1/2008, do 11 de xaneiro, polo que se aproba o texto refundido da lei de avaliación do impacto ambiental de proxectos. Tema 10. A lei 25/1988 do 29 de xullo de estradas estatais e o seu regulamento. Tipoloxía das estradas. Réxime xurídico, limitacións e servidumes. Tema 11. A lei 4/1994 do 14 de setembro de estradas de Galicia. Tipoloxía das estradas. Réxime xurídico, limitacións e servidumes. Tema 12. A lexislación de augas. Extensión do dominio público hidráulico. Policía de augas. Autorizacións e concesións Tema 13. Lexislación sobre o patrimonio cultural de Galicia. Réxime aplicable a os bens inmobles. O patrimonio arqueolóxico. Tema 14. A lei 7/1997 de protección contra a contaminación acústica na comunidade galega. Tema 15. A lei 22/1988 de costas e a súa modificación pola Lei 2/2013; regulamento xeral para o seu desenvolvemento e execución Tema 16. Decreto 314/2006 de 17 de marzo polo que se aproba o código técnico da edificación (CTE). Obxecto. Ámbito. Xeneralidades Tema 17. Código técnico da edificación. Seguridade en caso de incendio (DB-SI) Tema 18. Código técnico da edificación. Seguridade de utilización (DB-SUA) Tema 19. Código técnico da edificación. Salubridade (hixiene e protección do medio ambiente) (DB-HS) Tema 20. A Lei 8/2012 de Vivenda de Galicia. Tema 21. A Lei 12/2012 de medidas urxentes de liberalización do comercio e de determinados servizos. Sr. Alcalde-Presidente do Concello de Neda Neda, 10 de xullo de 2013. O Alcalde, Asdo.: José Ignacio Cabezón Lorenzo.